Μπρις Κλοτέρ Ολιγκί Νγκεμά

Ο Μπρις Κλοτέρ Ολιγκί Νγκεμά (Brice Clotaire Oligui Nguema) (γαλλική προφορά: [bʁis klɔ.tɛʁ ɔ.li.gi ŋgɛ.ma], γεννημένος το 1975) είναι Γκαμπονέζος πολιτικός και αξιωματικός των ενόπλων δυνάμεων, που υπηρετεί ως ο τέταρτος πρόεδρος της Γκαμπόν από τον Μάιο του 2025, έχοντας προηγουμένως διατελέσει στη θέση αυτή με μεταβατικό χαρακτήρα από το 2023, ενώ ήταν επίσης πρόεδρος της Επιτροπής για τη Μετάβαση και την Αποκατάσταση των Θεσμών από το 2023 έως την ανάληψη της προεδρίας. Είναι επίσης αρχηγός της Ρεπουμπλικανικής Φρουράς της Γκαμπόν από το 2020.

Ο Ολιγκί είναι μέλος της οικογένειας Μπονγκό και έπαιξε καθοριστικό ρόλο στην ανατροπή του ξαδέλφου του, Αλί Μπονγκό, κατά τη διάρκεια του πραξικοπήματος της Γκαμπόν το 2023. Κατήλθε ως υποψήφιος στις προεδρικές εκλογές της Γκαμπόν το 2025 και εξελέγη με ποσοστό άνω του 90%.

 Πρώτα χρόνια 
Γιος μητέρας Τεκέ και στρατιωτικού αξιωματικού των Φανγκ, ο Ολιγκί γεννήθηκε στην επαρχία Haut-Ogooué της Γκαμπόν, η οποία θεωρείται προπύργιο της κυβερνώσας οικογένειας Μπόνγκο και συνδέεται με την οικογένεια του πρώην προέδρου Ομάρ Μπόνγκο . Σπούδασε στο Πανεπιστήμιο Ομάρ Μπόνγκο, Ο Ολιγκί μεγάλωσε κυρίως από τη μητέρα του και την οικογένειά της στο Haut-Ogooué.

Καριέρα
Ο Ολιγκί σπούδασε στη Βασιλική Στρατιωτική Ακαδημία της Μεκνές στο Μαρόκο. Υπηρέτησε ως υπασπιστής του προέδρου Ομάρ Μπόνγκο μέχρι τον θάνατό του το 2009. Στη συνέχεια υπηρέτησε ως στρατιωτικός ακόλουθος στις πρεσβείες της Γκαμπόν στο Μαρόκο και τη Σενεγάλη.

Τον Οκτώβριο του 2018 ανακλήθηκε στη Γκαμπόν όπου αντικατέστησε τον ετεροθαλή αδελφό του προέδρου Αλί Μπόνγκο, συνταγματάρχη Φρεντερίκ Μπόνγκο, στην ηγεσία της υπηρεσίας πληροφοριών της Δημοκρατικής Φρουράς: τη Γενική Διεύθυνση Ειδικών Υπηρεσιών (DGSS). Στη συνέχεια προήχθη σε ταξίαρχο τον Απρίλιο του 2019. Το 2021 ξεκίνησε κυρίως εκ νέου την επιχείρηση Mamba, μια εκστρατεία για τη σύλληψη διεφθαρμένων αξιωματούχων.

Τον Απρίλιο του 2020 ανέλαβε επικεφαλής της Ρεπουμπλικανικής Φρουράς της Γκαμπόν. 

 Προεδρία 
Έπειτα από το πραξικόπημα που εκδηλώθηκε τον Αύγουστο του 2023 και οδήγησε στην ανατροπή του προέδρου Αλί Μπονγκό, ο Ολιγκί διορίστηκε μεταβατικός πρόεδρος της Γκαμπόν από την Επτροπή για την Μετάβαση και την Αποκατάσταση των Θεσμών, σε ομιλία που μεταδόθηκε από την κρατική τηλεόραση. Αργότερα εθεάθη στους ώμους των πανηγυριστών του στρατού να τον αποκαλούν "Πρόεδρο".

Σε συνέντευξή του στην  αργότερα μέσα στην ημέρα, αναφέρθηκε στον Μπόνγκο ως "συνταξιούχο" και δήλωσε ότι ο στρατός είχε οργανώσει το πραξικόπημα λόγω της δυσαρέσκειας που αυξανόταν στη χώρα μετά το εγκεφαλικό επεισόδιο του Μπόνγκο το 2018, την απόφασή του να διεκδικήσει τρίτη θητεία, την παραβίαση του συντάγματος της χώρας και τη διεξαγωγή των εκλογών. Ο διορισμός του ως μεταβατικού προέδρου επιβεβαιώθηκε αργότερα από άλλους στρατηγούς,  και ορκίστηκε επίσημα ως "μεταβατικός πρόεδρος" στο Προεδρικό Μέγαρο στις 4 Σεπτεμβρίου. Στην εναρκτήρια ομιλία του, δεσμεύτηκε να διεξαγάγει "ελεύθερες, διαφανείς" εκλογές, αλλά δεν έδωσε ακριβή ημερομηνία για το πότε. Ανακοίνωσε επίσης τον σχηματισμό νέας κυβέρνησης τις επόμενες ημέρες και πρότεινε νέα εκλογική νομοθεσία, νέο ποινικό κώδικα, δημοψήφισμα για ένα νέο σύνταγμα και την απελευθέρωση όλων των πολιτικών κρατουμένων.
Τον Οκτώβριο του 2023 ο Ολιγκί ανακοίνωσε ότι θα παραιτηθεί από το μισθό του ως προέδρου και θα βασιστεί στις αποδοχές του ως διοικητής της Ρεπουμπλικανικής Φρουράς.

Τον Μάρτιο του 2025 ο Ολιγκί ανακοίνωσε ότι θα ήταν υποψήφιος για την προεδρία με δική του εντολή στις προεδρικές εκλογές της Γκαμπόν του 2025, που διεξήχθησαν στις 12 Απριλίου. In the lead-up to the election, Oligui created his political platform, Rally of Builders.Εξελέγη με ποσοστό 90,35% των ψήφων και ορκίστηκε στις 3 Μαΐου.

 Προσωπική ζωή 
Ο Ολιγκί είναι Χριστιανός.https://www.state.gov/reports/2023-report-on-international-religious-freedom/gabon/ Ο γαμπρός του, Ρεζί Ονανγκά Εντιαγιέ είναι υπουργός Εξωτερικών.

 Παραπομπές 

Κατηγορία:Αρχηγοί κράτους της Γκαμπόν
Κατηγορία:Στρατιωτικοί
Κατηγορία:Πραξικοπηματίες
Κατηγορία:Ηγέτες εν ενεργεία